stanford-oval/wikipedia huggingface dataset:
ยอดชาย เมฆสุวรรณ
ประวัติ

ยอดชายเริ่มการศึกษาชั้นประถมที่โรงเรียนหอทะเบียนที่ดิน (ปัจจุบันคือโรงเรียนเทศบาลนครนนท์ 3 วัดท้ายเมือง) จบการศึกษาชั้นมัธยมศึกษาจากโรงเรียนทวีธาภิเศก และปริญญาตรี จากคณะบริหารการตลาด วิทยาลัยการค้า (ปัจจุบันคือมหาวิทยาลัยหอการค้าไทย) ทำงานที่บริษัท บาจา ตำแหน่งออกแบบตกแต่งตู้โชว์จัดดิสเพลย์
เขาเข้าสู่วงการหลังการเสียชีวิตของมิตร ชัยบัญชา ในปี พ.ศ. 2513 โดยคำชักชวนของสุคนธ์ คิ้วเหลี่ยม ดาวตลกให้พบกับ อัมพร ประทีปเสน ผู้อำนวยการสร้างภาพยนตร์ไทย โดยไปพบเจอยอดชายขณะมาตกแต่งร้านขายรองเท้ายี่ห้อบาจาที่สยามสแควร์ เขาได้แสดงเป็นพระเอกในภาพยนตร์เรื่องแรกคือ น้ำใจพ่อค้า (2514) และแจ้งเกิดได้สำเร็จ
ยอดชายเป็นพระเอกที่มีนางเอกคู่ขวัญคือ ภาวนา ชนะจิต มีผลงานร่วมกันหลายเรื่อง ส่วนใหญ่เป็นแนวพ่อแง่แม่งอน กุ๊กกิ๊ก เช่น พรุ่งนี้ฉันจะรักคุณ และได้แสดงกับสุภัค ลิขิตกุล นางเอกที่ก้าวมาจากเวทีนางงาม ทั้งสองจับคู่กันอยู่หลายเรื่อง เช่น นางร้อยชื่อ, สาวเกาะสมุย, แม่ผัว, แรกรัก, แม่นาคพระโขนง, แม่นาคอาละวาด
นอกจากนี้ยอดชายยังเป็นประติมากร เขาเป็นคนริเริ่มที่คิดปั้นหุ่นขี้ผึ้งของนักแสดงไทยในอดีต ผลงานปั้นรูปหล่อสำริด จำนง รังสิกุล ผู้บุกเบิกโทรทัศน์ไทย ได้จัดแสดงที่พิพิธภัณฑ์การกระจายเสียง กรมประชาสัมพันธ์ เมื่อ พ.ศ. 2556
เนื่องจากยอดชายเป็นผู้หลงใหลในศิลปะงานเขียนรูป งานปั้นรูปเป็นอย่างมาก จึงได้สร้างพิพิธภัณฑ์บันเทิงไทยชื่อว่า "ยอดชาย เมฆสุวรรณ มิวเซี่ยม ออฟ อาร์ท" ซึ่งเป็นพิพิธภัณฑ์ในรูปคฤหาสน์ยุโรปยุคเรอเนซองส์ ตั้งอยู่สุดถนนบรมราชชนนีมุ่งหน้าไปยังจังหวัดนครปฐม
ยอดชายกลับมาแสดงภาพยนตร์ เช่น บางระจัน, นายขนมต้ม และละครโทรทัศน์อีกหลายเรื่อง เช่น น้ำใจพ่อค้า, พรุ่งนี้ฉันจะรักคุณ, วิวาห์เงินผ่อน, แม่นาคพระโขนง, โอ้มาดา, แรงรัก และ เหล็กไหล
ประวัติ > การเสียชีวิต

ยอดชาย เมฆสุวรรณ ถึงแก่กรรมอย่างสงบด้วยอาการภาวะหัวใจขาดเลือด เมื่อวันที่ 2 มีนาคม พ.ศ. 2568 เวลา 21.39 น. ณ โรงพยาบาลศิริราช ปิยมหาราชการุณย์ ถนนวังหลัง แขวงศิริราช เขตบางกอกน้อย กรุงเทพมหานคร สิริอายุ 82 ปี 8 เดือน โดยมีการประกอบพิธีทางศาสนาที่วัดมกุฏกษัตริยารามราชวรวิหาร แขวงบางขุนพรหม เขตพระนคร กรุงเทพมหานคร
ผลงานภาพยนตร์

น้ำใจพ่อค้า (2514) รับบท ชาตรี ศรีประเสริฐ/ไพร
อ้อมอกเจ้าพระยา (2515) รับบท กล้า
สวนสน (2515) รับบท รุจน์
รจนายอดรัก (2515)
พรุ่งนี้ฉันจะรักคุณ (2515) รับบท นนท์
ไอ้บ้านนอก (2515)
คนกล้าตาย (2515)
นพเก้า (2515)
จินตะหรา (2516) รับบท มนตรี
จางฟูซาน (2516) รับบท ชาย
ยอดชาย (2516)
แก้วกลางนา (2516)
ไม้ป่า (2516)
แม่นาคพระโขนง (2516)
อำนาจเงิน (2516)
แรงรัก (2516)
เศรษฐีถังแตก (2516)
เจ้าปลิวสิงห์สุพรรณ (2516)
แม่ผัว (2516)
ทางสายใหม่ (2516)
ซำเหมา (2516)
สักขีแม่ปิง (2516) รับบท รมณ์
หนึ่งในดวงใจ (2516) รับบท สราวุธ
ธิดาพญายม (2517)
แว่วเสียงลมรัก (2517)
กรุงเทพพิศวาส (2517)
นางร้อยชื่อ (2517)
กังหันชีวิต (2517)
ใครจะร้องไห้เพื่อฉัน (2517)
เศรษฐีภูธร (2517)
อาถรรพ์สวาท (2517) รับบท กะตา
รักครั้งแรก (2517) รับบท ซึม
มนต์รักนางเงือก (2517)
พยานบาป (2517)
สนหน่อยน่าทูนหัว (2517)
สิงห์ดง (2517)
ทิวาหวาม (2517)
4 สีทีเด็ด (2517)
ชายผ้าเหลือง (2517)
ผาอาบนาง (2517)
มาลัยเสี่ยงรัก (2517)
ก้องตะวัน (2517) รับบท เกียรติ
แสบเข้าไปถึงทรวง (2517) รับบท ดิษพงษ์
ด้วยปีกของรัก (2517)
นี่หรือผู้หญิง (2517)
สาวแสบ (2518)
ฟ้าเปลี่ยนสี (2518)
ปล้นครั้งสุดท้าย (2518)
รางวัลชีวิต (2518)
แม่สาย (2518)
ตัณหา (2518)
วิวาห์เงินผ่อน (2518)
ชุมทางผี (2518)
ใจรัก (2518)
เศรษฐีรัก (2518)
สร้อยสวาท (2518) รับบท ลิงขร
สาวสบึมส์ (2518) รับบท นายตำรวจหนุ่มชาตรี
มาหยารัศมี (2518) รับบท ม ร ว ธิติรัตน์ กมเลศ
ไผ่กำเพลิง (2519) รับบท ชิงหมิง
เผาขน (2519)
17 ทหารกล้า (2519)
โอ้ลูกรัก (2519)
ยอดกระล่อน (2519)
เพลิงแค้น (2519)
ชะตาชีวิต (2519)
ฟ้ามิอาจกั้น (2519) รับบท สิน
จระเข้ฟาดหาง (2519)
สายลับกระจับเหล็ก (2519)
สามสิงห์ดงเสือ (2519)
กามเทพเล่นกล (2519) รับบท พงษ์อนันต์
เพลิงทะเล (2520)
โอ้มาดา (2520) รับบท พิชิต
ขบวนการสามสลึง (2520) รับบท ฉ่ำ
ยอดมนุษย์คอมพิวเตอร์ (2520)
ผู้ยิ่งใหญ่ชายแดน (2520) รับบท ชาย
ไอ้ควายเหล็ก (2520) รับบท ศักดิ์สิทธิ์ อิทธิพล
รักไม่รู้ลืม (2520)
หงส์ทอง (2520)
ศึกเจ้าพ่อซำปอกง (2520)
แหกค่ายนรกเดียนเบียนฟู (2520)
รถไฟ เรือเมล์ ลิเก ตำรวจ (2520)
นางฟ้าท่าเรือ (2520)
9 พยัคฆราช (2520) รับบท สื่อปลอม
พ่อเสือลูกสิงห์ (2520)
เอ็ม 16 (2521)
แผ่นดินสีทอง (2521)
วัยรุ่นจอมคะนอง (2521)
ลูกทุ่งปืนคด (2521)
อีโล้นซ่าส์ (2521)
ผิดทางรัก (2521)
เหนือกว่ารัก (2521) รับบท ชาติชาย
มือปราบปืนทอง (2521) รับบท ศักดิ์
สิงห์เดี่ยวดงนักเลง (2521)
หักเหลี่ยมนักเลงปืน (2522)
บี้ บอด ใบ้ (2522)
ไอ้ติงต๊อง (2522) รับบท ยอดชาย
ตลุมบอน (2522)
โป่งกระทิง (2522) รับบท กำนัน
ปริศนาแห่งหัวใจ (2522) รับบท หมอธานี
ไม่มีชาติหน้าอีกแล้ว (2522)
มนุษย์ 100 คุก (2522)
ดอกไม้ร่วงที่แม่ริม (2522) รับบท พ่อเลี้ยง
ถล่มแหลมทองคำ (2522)
ชาติหินดินระเบิด (2522) รับบท ศิลา
พ่อหม้ายลูกติด (2522)
หยาดพิรุณ (2523) รับบท พิทักษ์
ยอดหญิงผู้ยิ่งใหญ่ (2524) รับบท สารวัตรชูชาติ
รักนี้บริสุทธิ์ (2524)
รัศมีแข (2527)
สเว็ตเตอร์สีแดง (2527)
เพชรพระอุมา (2533) รับบท พ.ท. หม่อมราชวงศ์เชษฐา วราฤทธิ์
สุริโยไท (2544) รับบท มหานาค
พ่อตาต๊ะติ๊งโหน่ง (2546)
ลูกทุ่งผ่าโลก (2546)
สิเน่หา (2546)
นายขนมต้ม (2546) รับบท พันเพชร
ชื่อชอบชวนหาเรื่อง (2546) (รับเชิญ)
The Legend of Suriyothai (2546) รับบท มหานาค
โคตรเพชฌฆาต (2548) รับบท สมการ
เรือนเจ้าพระยา (2548) รับบท หลวงราชเสมอใจ
อก 3 ศอก 2 กำปั้น (2550) รับบท หลวงปู่
อรหันต์ซัมเมอร์ (2551) รับบท พระอาจารย์สุขี
6:66 ตายไม่ได้ตาย (2553) รับบท อาจารย์ดิน
ผลงานภาพยนตร์ > ละคร

ประชาชนชาวแฟลต (ช่อง 3/2521)
นางสาวโพระดก (ช่อง 3/2522)
ศาลาชาวบ้าน (ช่อง 7/2523)
อย่าลืมฉัน (ช่อง 5/2524)
ระย้า (ช่อง 7/2541)
ฝนแรก (ช่อง 7/2542)
ดาวคนละดวง (ช่อง 7/2542)
เหมือนแม่แค่ครึ่งหนึ่งก็พึงใจ (ช่อง 5/2542)
ใต้ร่มไม้เลื้อย เรือนศิรา (ช่อง 7/2543) รับเชิญ
อังกอร์ (ช่อง 7/2543)
ทายาทอสูร (ช่อง 7/2544)
ฟ้าเพียงดิน (ช่อง 7/2544)
คนตาทิพย์ (ช่อง 7/2545)
ลูกผู้ชาย (ช่อง ITV/2545)
พุทธานุภาพ (ช่อง 3/2546)
สุภาพบุรุษลูกผู้ชาย (ช่อง 7/2546)
เปรตวัดสุทัศน์ (ช่อง 7/2546)
ฟ้าใหม่ (ช่อง 7/2547)
ธรรมะติดปีก (ช่อง 3/2547)
อกธรณี (ช่อง 7/2548)
สาวใช้คนใหม่ (ช่อง 7/2548)
สาวน้อยอ้อยควั่น (ช่อง 7/2548)
บ้านร้อยดอกไม้ (ช่อง 7/2548)
หักเหลี่ยมรัก (ช่อง 7/2548)
อนิลทิตา (ช่อง 5/2549)
เหล็กไหล (ช่อง 7/2549)
แรงฤทธิ์พิศวาส (ช่อง 7/2549)
นะโม ฮีโร่ผู้น่ารัก (ทีไอทีวี, ไทยพีบีเอส/2550)
ละครเทิดพระเกียรติ ชุด แสงทองส่องชีวิต : เด็กวัด (ช่อง 3/2550)
ภูตสาวพราวเสน่ห์ (ช่อง 7/2550)
กงจักรลายดอกบัว (ช่อง 3/2550) รับเชิญ
ปมรัก รอยอดีต (ช่อง 3/2551) รับเชิญ
หัวใจอุ่นรัก (ช่องไทยพีบีเอส/2553)
หงส์ฟ้า (ช่อง 7/2553)
ตำรวจเหล็ก (ช่อง 7/2553)
นักสู้พันธุ์ข้าวเหนียว (ช่อง 7/2553)
รักไม่มีวันตาย (ช่อง 3/2554) รับเชิญ
เสือสั่งฟ้า (ช่อง 7/2554) หลวงปู่บุญทา
ป่านางเสือ (ช่อง 7/2554)
โก๊ะ 7 (ช่อง 7/2554)
ขุนเดช (ช่อง 7/2555)
บ่วงบาป (ช่อง 3/2556)
เสือสั่งฟ้า 2 พยัคฆ์ผยอง (ช่อง 7/2556) หลวงปู่บุญทา
เรือนกาหลง (ช่อง 7/2556) พระธุดงค์
นางมาร (ช่อง 8/2556)
ตะวันบ้านทุ่ง (ช่อง 3/2556)
ศีล 5 คนกล้าท้าอธรรม ตอน ล่าผีเปรต (ช่อง 5/2556) รับเชิญ
พายุเทวดา (ช่อง 7/2557)
ลูกผู้ชายพันธุ์ดี (ช่อง 7/2557) หลวงพ่อทองสุก
ลูกสาวพ่อมด (ช่อง 3/2557)
สาปสาง (ช่อง 8/2557)
เสื้อสีฝุ่น (ช่อง 3/2557)
กระตุกหนวดเสือ (ช่อง 3/2558)
นางชฎา (ช่อง 7/2558) พระอาจารย์คง "รับเชิญ"
ปาฏิหาริย์รักข้ามขอบฟ้า (ช่อง 3/2558)
คงกระพันนารี (ช่อง 3/2559)
นักบุญทรงกลด (ช่อง 7/2560)
เตียงนางไม้ (ช่อง 3/2560)
ชาติ ลำชี (ช่อง 7/2561) หลวงพ่อสุก รับเชิญ
สมิงจ้าวท่า (ช่อง 7/2561)
พยัคฆา (ช่อง 8/2561) รับเชิญ
บ่วงนฤมิต (ช่อง 3/2562)
ตุ๊กตาผี (ช่อง 3/2562) รับเชิญ
บ่วงสไบ (ช่อง 7/2562)
เพลิงนาคา (ช่อง 3/2562)
มธุรสโลกันตร์ (ช่อง 7/2562)
เพลิงรักเพลิงแค้น (ช่อง 3/2562)
the angel นางฟ้าล่าผี ปี 3 (monomax/2562) "รับเชิญ"
จันทร์กระจ่างที่กลางทุ่ง (ช่อง 7/2562) หลวงตา "รับเชิญ"
คทาสิงห์ (ช่อง 7/2564) หลวงปู่เหรียญ
รางวัล

รางวัลพิฆเนศวร ครั้งที่ 2 ประจำปี 2556 สาขานักแสดงเกียรติยศ
ทุพภิกขภัยครั้งใหญ่ ค.ศ. 1315–1317

ภาพประกอบใน บิเบลียเพาเพรุม ที่เมืองแอร์ฟวร์ทช่วงที่เกิดทุพภิกขภัย มีความตายขี่หลังมันติคอร์ที่ปลายหางยาวเป็นลูกไฟแทนนรก และมีทุพภิกขภัย (fames) ชี้ปากที่หิวโหย
ทุพภิกขภัยครั้งใหญ่ ค.ศ. 1315–1317 (บางครั้งเป็นปี ค.ศ. 1315–1322) เป็นเหตุการณ์แรกในชุดวิกฤตการณ์ครั้งใหญ่ที่ส่งผลกระทบต่อทวีปยุโรปต้นคริสต์ศตวรรษที่ 14 ทุพภิกขภัยครั้งนี้กระทบหลายพื้นที่ในยุโรป โดยทางตะวันออกไปจนถึงรัสเซียและทางใต้ไปถึงอิตาลี ทำให้มีผู้เสียชีวิตจำนวนมากตลอดหลายปี และเป็นจุดสิ้นสุดของช่วงเวลาเติบโตและรุ่งเรืองนับตั้งแต่คริสต์ศตวรรษที่ 11–13
ทุพภิกขภัยครั้งนี้เริ่มจากสภาพอากาศที่เลวร้ายในฤดูใบไม้ผลิ ค.ศ. 1315 ทำให้พืชผลเสียหายตลอดปี ค.ศ. 1316 ก่อนจะสิ้นสุดลงเมื่อมีเก็บเกี่ยวช่วงฤดูร้อน ค.ศ. 1317 แต่กระนั้นยุโรปก็ไม่อาจฟื้นตัวอย่างเต็มที่จนถึงปี ค.ศ. 1322 ทุพภิกขภัยร่วมกับปัญหาโรคปศุสัตว์ทำให้จำนวนสัตว์ลดลงถึง 80 เปอร์เซ็นต์ อีกทั้งยังเพิ่มระดับการเกิดอาชญากรรม การเสียชีวิตหมู่ โรคภัย การกินพวกเดียวกันเอง และการฆ่าทารกให้สูงขึ้นอย่างมาก ทุพภิกขภัยครั้งนี้ส่งผลต่อคริสตจักรโรมันคาทอลิก สังคมยุโรป และภัยพิบัติที่ตามมาในคริสต์ศตวรรษที่ 14
การศึกษาพบว่าทุพภิกขภัยครั้งนี้อาจเป็นผลมาจากการปะทุของภูเขาไฟ โดยเฉพาะภูเขาไฟตาราเวราในนิวซีแลนด์ที่ปะทุในปี ค.ศ. 1315
เหตุการณ์

ฤดูใบไม้ผลิ ค.ศ. 1315 เกิดฝนตกหนักหลายพื้นที่ในยุโรปและตกต่อเนื่องตลอดฤดูใบไม้ผลิถึงฤดูร้อน ทำให้อากาศเย็นจนไม่สามารถเก็บเกี่ยวและไม่มีหญ้าแห้งสำหรับปศุสัตว์ พื้นที่ต่ำในยอร์กเชอร์และนอตทิงแฮมในอังกฤษเผชิญกับน้ำท่วม ทำให้สระเลี้ยงปลาใกล้อาราม (stew pond) เสียหาย ราคาอาหารจึงเพิ่มสูงขึ้น โดยราคาอาหารในอังกฤษเพิ่มเป็นสองเท่าช่วงฤดูใบไม้ผลิถึงกลางฤดูร้อน เกลือซึ่งเป็นสิ่งเดียวที่ใช้ถนอมอาหารหาได้ยากเนื่องจากน้ำเกลือระเหยได้ไม่ดีในสภาพอากาศชื้น ราคาเกลือจึงเพิ่มขึ้นจาก 30 ชิลลิงเป็น 40 ชิลลิง ในโลทริงเงิน ราคาข้าวสาลีเพิ่มขึ้นถึง 320 เปอร์เซ็นต์ ทำให้ชาวนาไม่สามารถซื้อหาขนมปังได้ ชนชั้นสูง ขุนนาง พ่อค้าที่ร่ำรวยและนักบวชเริ่มกักตุนเมล็ดพืช ภาวะขาดแคลนอาหารร่วมกับจำนวนประชากรที่เพิ่มขึ้น บังคับให้ผู้คนเริ่มหาพืชผลจากในป่า
มีบันทึกหลายแห่งบรรยายถึงทุพภิกขภัยครั้งนี้ เช่น พระเจ้าเอ็ดเวิร์ดที่ 2 แห่งอังกฤษหยุดพักที่เมืองเซนต์ออลบันส์ในวันที่ 10 สิงหาคม ค.ศ. 1315 และประสบปัญหาไม่มีขนมปังสำหรับพระองค์และผู้ติดตาม ถือเป็นช่วงเวลาไม่กี่ครั้งที่กษัตริย์แห่งอังกฤษไม่มีอาหารเสวย ขณะที่บันทึกของเมืองบริสตอลระบุว่าในปี ค.ศ. 1315 เกิด "ทุพภิกขภัยที่คร่าชีวิตผู้คนจำนวนมาก จนผู้ที่ยังมีชีวิตอยู่ไม่พอฝังร่างผู้เสียชีวิต มีการกินเนื้อม้าและสุนัข บางส่วนก็กินเนื้อลูกหลานตนเอง รวมถึงเนื้อพวกโจรในคุก"
ฤดูใบไม้ผลิ ค.ศ. 1316 ยังคงมีฝนตกต่อเนื่องและประชาชนทุกชนชั้นได้รับผลกระทบจากอาหารกักตุนที่กำลังจะหมด โดยเฉพาะชาวนาที่คิดเป็น 95 เปอร์เซ็นต์ของประชากรทั้งหมดและไม่มีอาหารสำรอง มีความพยายามหลายอย่างในการบรรเทาปัญหา เช่น ฆ่าสัตว์ที่ใช้ลากจูง กินเมล็ดพืช ทอดทิ้งเด็ก ๆ เพื่อไม่ให้ตนเองอดตาย หรือคนชราปฏิเสธอาหารเพื่อให้คนหนุ่มสาวได้กิน ทุพภิกขภัยถึงจุดสูงสุดเมื่ออากาศยังคงชื้นในปี ค.ศ. 1317 ก่อนจะกลับมาเป็นปกติในช่วงฤดูร้อนปีนั้น ผู้คนต่างเหนื่อยล้าจากโรคภัยและการขาดแคลนอาหารอย่างหนักจนต้องล่วงเข้าปี ค.ศ. 1325 ที่สถานการณ์กลับมาเป็นปกติและระดับประชากรเพิ่มขึ้นอีกครั้ง นักประวัติศาสตร์ยังคงถกเถียงถึงยอดผู้เสียชีวิต แต่มีการประมาณว่ามีประชากร 10–25 เปอร์เซ็นต์ตามเมืองต่าง ๆ เสียชีวิต
เหตุการณ์ > พื้นที่ที่ได้รับผลกระทบ

ทุพภิกขภัยครั้งนี้ส่งผลต่อยุโรปเหนือ รวมถึงบริติชไอลส์ ฝรั่งเศสตอนเหนือ กลุ่มประเทศแผ่นดินต่ำ สแกนดิเนเวีย เยอรมนี และทางตะวันตกของโปแลนด์ นอกจากนี้ยังกระทบบางส่วนของรัฐบอลติก (ยกเว้นรัฐบอลติกทางตะวันออกไกลที่ได้รับผลกระทบทางอ้อม) แถบเทือกเขาแอลป์ และเทือกเขาพิรินี
เทศบาลตำบลเชียงเพ็ง

| เทศบาลตำบลเชียงเพ็ง |
| --- | --- |
เทศบาลตำบล
ทต.เชียงเพ็งที่ตั้งสำนักงานเทศบาลตำบลเชียงเพ็ง
พิกัด: 17°28′38.7″N 102°40′02.5″E﻿ / ﻿17.477417°N 102.667361°E﻿ / 17.477417; 102.667361
ประเทศ:  ไทย
จังหวัด: อุดรธานี
อำเภอ: กุดจับ
จัดตั้ง:  • 5 พฤษภาคม 2537 (สุขาภิบาลเชียงเพ็ง)  • 25 พฤษภาคม 2542 (ทต.เชียงเพ็ง)
การปกครอง
 • นายกเทศมนตรี: นายณรงค์ อัปการัตน์ (รองปลัดเทศบาลตำบลเชียงเพ็ง ปฏิบัติหน้าที่นายกเทศมนตรีตำบลเชียงเพ็ง)
พื้นที่
 • ทั้งหมด: 8.400 ตร.กม. (3.243 ตร.ไมล์)
ประชากร (2562)
 • ทั้งหมด: 4,020 คน
 • ความหนาแน่น: 478.57 คน/ตร.กม. (1,239.5 คน/ตร.ไมล์)
รหัส อปท.: 05410202
ที่อยู่ สำนักงาน: เลขที่ 140 ถนนบ้านเลื่อม–เชียงยืน ตำบลเชียงเพ็ง อำเภอกุดจับ จังหวัดอุดรธานี 41250
เว็บไซต์: www.cheangpeng.go.th
 ส่วนหนึ่งของสารานุกรมประเทศไทย
เทศบาลตำบลเชียงเพ็ง เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลเชียงเพ็ง ในอำเภอกุดจับ จังหวัดอุดรธานี เดิมมีฐานะเป็นสภาตำบลเชียงเพ็ง ก่อนที่ต่อมาจะแบ่งแยกพื้นที่สภาตำบลจัดตั้งเป็นสุขาภิบาลเชียงเพ็งใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 นับเป็นเทศบาลตำบลแห่งที่ 4 ของอำเภอกุดจับ ปัจจุบันเขตเทศบาลตำบลเชียงเพ็งมีประชากร 4,020 คน
เขตเทศบาลตำบลเชียงเพ็งตั้งอยู่ทางทิศตะวันออกเฉียงเหนือของอำเภอกุดจับ อยู่ห่างจากที่ว่าการอำเภอประมาณ 15 กิโลเมตร อยู่ห่างจากตัวจังหวัดอุดรธานี 16 กิโลเมตร สามารถเดินทางมาได้โดยทางหลวงชนบท อด.3001 [สายแยกทางหลวงหมายเลข 216 (กม.ที่ 124+357) – บ้านหนองสร้างไพร] สภาพสังคมมีโรงเรียนทั้งหมดหนึ่งแห่งและมีโรงพยาบาลส่งเสริมสุขภาพตำบลหนึ่งแห่ง คือ โรงพยาบาลส่งเสริมสุขภาพตำบลสร้างแป้น
แหล่งข้อมูลอื่น

เว็บไซต์เทศบาลตำบลเชียงเพ็ง เก็บถาวร 2020-08-08 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดอุดรธานี |
| --- | --- | --- |
| เทศบาลนคร |  อุดรธานี  |  |
| เทศบาลเมือง |  โนนสูง-น้ำคำ  บ้านดุง  หนองสำโรง  |  |
| เทศบาลตำบล |  กงพานพันดอน  กลางใหญ่  กุดจับ  กุดหมากไฟ  กุมภวาปี  กู่แก้ว  คอนสาย  คำบง  โคกสูง  จำปี  เชียงเพ็ง  เชียงแหว  แชแล  ไชยวาน  ตาลเลียน  ทุ่งฝน  ทุ่งใหญ่  นาข่า  นางัว  นาดี  นายูง  น้ำโสม  นิคมสงเคราะห์  โนนทอง  โนนสะอาด  โนนหวาย  บะยาว  บ้านโคก  บ้านจั่น  บ้านเชียง  บ้านตาด  บ้านธาตุ  บ้านโปร่ง  บ้านผือ  บ้านยวด  ปะโค (อำเภอกุดจับ)  ปะโค (อำเภอกุมภวาปี)  ผักตบ  ผาสุก  พันดอน  เพ็ญ  โพนสูง  ภูผาแดง  เมืองเพีย  ยางชุม  ลำพันชาด  วังสามหมอ  เวียงคำ  ศรีธาตุ  สร้างก่อ  สร้างคอม  แสงสว่าง  หนองขอนกว้าง  หนองบัว  หนองบัวบาน  หนองไผ่ (อำเภอเมืองอุดรธานี)  หนองไผ่ (อำเภอหนองหาน)  หนองเม็ก  หนองวัวซอ  หนองแวงแก้มหอม  หนองแวงโนนสะอาด  หนองหญ้าไซ  หนองหว้า  หนองหาน  ห้วยเกิ้ง  หัวนาคำ  อูบมุง  |  |
| องค์การบริหารส่วนตำบล |  กุดค้า  กุดจับ  กุดสระ  กุมภวาปี  ขอนยูง  ข้าวสาร  เขือน้ำ  ค้อใหญ่  คำโคกสูง  คำด้วง  คำเลาะ  โคกกลาง  โคกกลาง  โคกสะอาด  จอมศรี  จำปาโมง  เชียงดา  เชียงพิน  เชียงยืน  เชียงหวาง  ดงเย็น  ดอนกลอย  ดอนหายโศก  ตาดทอง  ตาลเลียน  ตูมใต้  เตาไห  ถ่อนนาลับ  ทมนางาม  ทับกุง  ท่าลี่  นากว้าง  นาข่า  นาคำ  นาแค  นางัว  นาชุมแสง  นาดี  นาทม  นาทราย  นาบัว  นาพู่  นาม่วง  นายูง  นาสะอาด  นาไหม  น้ำพ่น  น้ำโสม  นิคมสงเคราะห์  โนนทอง  โนนทองอินทร์  โนนสูง  บ้านก้อง  บ้านขาว  บ้านค้อ  บ้านจั่น  บ้านจันทน์  บ้านชัย  บ้านเชียง  บ้านดุง  บ้านแดง  บ้านตาด  บ้านผือ  บ้านม่วง  บ้านยา  บ้านหยวก  บ้านหินโงม  บ้านเหล่า  บุ่งแก้ว  ผาสุก  พังงู  เพ็ญ  โพธิ์ศรีสำราญ  โพนงาม  โพนสูง  เมืองพาน  วังทอง  ศรีธาตุ  ศรีสำราญ  สร้อยพร้าว  สร้างก่อ  สร้างแป้น  สะแบง  สามพร้าว  สามัคคี  สีออ  สุมเส้า  เสอเพลอ  แสงสว่าง  โสมเยี่ยม  หนองกุงทับม้า  หนองกุงศรี  หนองนกเขียน  หนองนาคำ  หนองแวง (อำเภอน้ำโสม)  หนองแวง (อำเภอบ้านผือ)  หนองสระปลา  หนองแสง  หนองหลัก  หนองหัวคู  หนองหาน  หนองอ้อ  หนองไฮ  หมากหญ้า  หมูม่น  ห้วยสามพาด  หายโศก  อ้อมกอ  อุ่มจาน  |  |
รายชื่อองค์กรปกครองส่วนท้องถิ่นในจังหวัดอุดรธานี
ทิพย กรุ๊ป โฮลดิ้งส์

| --- | --- |

ประเภท: บริษัทมหาชน
การซื้อขาย: SET:TIP
อุตสาหกรรม: ธุรกิจการเงิน ประกันภัยและประกันชีวิต
ก่อตั้ง: 9 พฤศจิกายน พ.ศ. 2494; 73 ปีก่อน (2494-11-09)
ผู้ก่อตั้ง: จอมพล สฤษดิ์ ธนะรัชต์
สำนักงานใหญ่: เลขที่ 1115 ถนนพระราม 3 แขวงช่องนนทรี เขตยานนาวา กรุงเทพมหานคร
บุคลากรหลัก: สมใจนึก เองตระกูล (ประธานกรรมการ) ประสิทธิ์ ดำรงชัย(รองประธานกรรมการ) ดร.​สมพร สืบถวิลกุล​(กรรมการผู้จัดการใหญ่)
รายได้:  6,718.60 ล้านบาท (2563)
สินทรัพย์:  40,900.31 ล้านบาท (2563)
ส่วนของผู้ถือหุ้น:  8,357.56 ล้านบาท (2563)
เว็บไซต์: www.dhipaya.co.th
ทิพย กรุ๊ป โฮลดิ้งส์ หรือในอดีตคือ บริษัท ทิพยประกันภัย จำกัด (มหาชน) เป็นบริษัทประกันภัยและประกันชีวิตในประเทศไทย ก่อตั้งขึ้นเมื่อปี พ.ศ. 2494 โดยจอมพลสฤษดิ์ ธนะรัชต์ เคยมีสถานะเป็นรัฐวิสาหกิจ ในระหว่างปี พ.ศ. 2518 ถึงปี พ.ศ. 2537
ประวัติ

ทิพยประกันภัย ก่อตั้งขึ้นเมื่อวันที่ 9 พฤศจิกายน พ.ศ. 2494 ภายใต้ชื่อ บริษัท ประกันภัย เอเชียติ๊ก จำกัด (ต่อมาเปลี่ยนชื่ออีกครั้งเป็นรัชตประกันภัย ในปี 2495)โดยจอมพลสฤษดิ์ ธนะรัชต์ ด้วยเงินลงทุนจำนวน 2,000,000 บาท มีวัตถุประสงค์เพื่อเป็นบริษัทประกันภัยแก่กิจการและสินทรัพย์ของบริษัทหลายแห่งที่จอมพลสฤษดิ์กำกับดูแลอยู่ในขณะนั้นต่อมาในปี พ.ศ. 2507 ได้มีการโอนหุ้นบางส่วนของจอมพลสฤษดิ์ กับส่วนของท่านผู้หญิงวิจิตรา ธนะรัชต์ ไปเป็นของกระทรวงการคลัง กระทั่งในปี พ.ศ. 2518 ได้มีการโอนหุ้นบางส่วนให้กระทรวงการคลัง รวมจำนวนทั้งสิ้นร้อละ 55.6 จึงส่งผลให้ทิพยประกันภัย มีสถานะเป็นรัฐวิสาหกิจในสังกัดกระทรวงการคลัง
ต่อมาในปี พ.ศ. 2537 คณะรัฐมนตรีได้มีมติให้แปรรูปบริษัทจากการเป็นรัฐวิสาหกิจมาเป็นบริษัทมหาชน เพื่อสนับสนุนนโยบายของรัฐบาลตามแผนพัฒนาเศรษฐกิจและสังคมแห่งชาติ ฉบับที่ 7 จากนั้นนับตั้งแต่วันที่ 18 ตุลาคม พ.ศ. 2538 จึงได้เปลี่ยนชื่อเป็น "บริษัทมหาชน" อย่างสมบูรณ์ โดยมีกระทรวงการคลัง ธนาคารกรุงไทย จำกัด (มหาชน) ธนาคารออมสิน และการปิโตรเลียมแห่งประเทศไทย เป็นผู้ถือหุ้นใหญ่
เมื่อวันที่ 7 กันยายน พ.ศ. 2564 บริษัท ทิพย กรุ๊ป โฮลดิ้งส์ จำกัด (มหาชน) เป็นวันแรกที่ ทิพย กรุ๊ป โฮลดิ้งส์ เข้าซื้อขายแทนหุ้นบริษัท ทิพยประกันภัย จำกัด (มหาชน)ในเดือน กรกฎาคม พ.ศ. 2567 ทิพย กรุ๊ป ได้รับการคัดเลือกเข้าดัชนี ดัชนีเซต 100
โครงสร้างผู้ถือหุ้น

บริษัท ทิพยประกันภัย จำกัด (มหาชน) เริ่มซื้อขายหุ้นในตลาดหลักทรัพย์แห่งประเทศไทย เมื่อ 24 กรกฎาคม พ.ศ. 2539
== ผู้ถือหุ้นรายใหญ่ ==บลจAC2-00000011-0529
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | บริษัท ปตท. จำกัด (มหาชน) | 80,000,000 | 13.33% |
| 2 | ธนาคารออมสิน | 67,200,000 | 11.20% |
| 3 | ธนาคารกรุงไทย จำกัด (มหาชน) | 60,000,000 | 10.00% |
| 4 | บริษัท กรุงไทยพานิชประกันภัย จำกัด (มหาชน) | 59,920,400 | 9.99% |
| 5 | กองทุนบำเหน็จบำนาญข้าราชการ | 44,236,400 | 7.37% |
| 6 | นาย สิทธิรัชต์ ธนะรัชต์ | 12,485,000 | 2.08% |
| 7 | น.ส. ศุภจิตรา ธนะรัชต์ | 11,674,000 | 1.95% |
| 8 | บริษัท ไทยเอ็นวีดีอาร์ จำกัด | 11,351,715 | 1.89% |
| 9 | บริษัท ที ดับบลิว ดับบลิว ซี จำกัด | 9,155,750 | 1.53% |
| 10 | นาย กิตติธัช ธนะรัชต์ | 8,687,500 | 1.45% |
พ.ต.อ.ดร.ประดิษฐ์ธรรมรังษี$=100000000(50%)
จอมพลสฤษดิ์ ธนะรัชต์ ผู้ก่อตั้งบริษัท
ทะเลสาบโตบา

| ทะเลสาบโตบา |
| --- | --- |
ภาพทะเลสาบโตบากับเกาะซาโมซีร์ มองจากซีปีโซปีโซ
ทะเลสาบโตบาแสดงแผนที่ประเทศอินโดนีเซียทะเลสาบโตบาแสดงแผนที่เกาะสุมาตรา
ที่ตั้ง: จังหวัดสุมาตราเหนือ ประเทศอินโดนีเซีย
พิกัด: 2°41′N 98°53′E﻿ / ﻿2.68°N 98.88°E﻿ / 2.68; 98.88
ชนิด: ภูเขาไฟ / ธรณีแปรสัณฐาน
แหล่งน้ำไหลออก: แม่น้ำอาซาฮัน
ประเทศในลุ่มน้ำ: ประเทศอินโดนีเซีย

ช่วงยาวที่สุด: 100 กิโลเมตร (62 ไมล์)
ช่วงกว้างที่สุด: 30 กิโลเมตร (19 ไมล์)
พื้นที่พื้นน้ำ: 1,130 ตารางกิโลเมตร (440 ตารางไมล์)
ความลึกสูงสุด: 505 เมตร (1,657 ฟุต)
ปริมาณน้ำ: 240 ลูกบาศก์กิโลเมตร (58 ลูกบาศก์ไมล์)
ความสูงของพื้นที่: 905 เมตร (2,969 ฟุต)

เกาะ: ซาโซีร์
เมือง: อัมบารีตา, ปางูรูรัน
อ้างอิง: 
ทะเลสาบโตบา (อินโดนีเซีย: Danau Toba; แม่แบบ:Lang-bbc) เป็นทะเลสาบธรรมชาติขนาดใหญ่ในจังหวัดสุมาตราเหนือ ประเทศอินโดนีเซีย ซึ่งมีแอ่งยุบปากปล่องของภูเขาไฟใหญ่ ทะเลสาบอยู่ทางตอนเหนือของเกาะสุมาตรา มีพื้นผิวสูงประมาณ 900 เมตร (2,953 ฟุต) ทะเลสาบมีความกว้างจาก 2°53′N 98°31′E﻿ / ﻿2.88°N 98.52°E﻿ / 2.88; 98.52 ถึง 2°21′N 99°06′E﻿ / ﻿2.35°N 99.1°E﻿ / 2.35; 99.1 ซึ่งมีความยาวประมาณ 100 กิโลเมตร (62 ไมล์) กว้าง 30 กิโลเมตร (19 ไมล์) และลึกถึง 505 เมตร (1,657 ฟุต) ทำให้เป็นทะเลสาบที่ใหญ่ที่สุดของประเทศอินโดนีเซียและเป็นทะเลสาบภูเขาไฟที่ใหญ่ที่สุดในโลก แอ่งยุบปากปล่องทะเลสาบโตบาเป็นหนึ่งใน 20 อุทยานธรณีในประเทศอินโดนีเซีย ซึ่งถูกบรรจุเป็นอุทยานธรณีโลกของยูเนสโกในเดือนกรกฎาคม ค.ศ. 2020
ทะเลสาบโตบาเป็นสถานที่ที่มีการปะทุของภูเขาไฟใหญ่ระดับประมาณ VEI 8 ที่เกิดขึ้นเมื่อ 69,000 ถึง 77,000 ปีก่อน ทำให้เกิดเหตุการณ์เปลี่ยนแปลงสภาพภูมิอากาศ ความก้าวหน้าล่าสุดในการค้นหาวันที่มีการปะทุแนะนำว่าเหตุการณ์นี้เกิดขึ้นเมื่อ 74,000 ปีก่อน นี่เป็นการปะทุครั้งใหญ่ที่สุดเท่าที่รู้มาในช่วง 25 ล้านปีก่อน รายงานจากทฤษฎีมหันตภัยโตบา การปะทุครั้งนั้นส่งผลกระทบประชากรมนุษย์ทั่วโลก โดยทำให้ประชากรมนุษย์ส่วนใหญ่ในขณะนั้นเสียชีวิต และเชื่อว่าก่อให้เกิดคอคอดประชากรในแอฟริกาตะวันออกส่วนกลางและอินเดีย ซึ่งส่งผลต่อการสืบทอดทางพันธุกรรมของมนุษย์ทุกคนในปัจจุบัน การค้นคว้าล่าสุดเริ่มตั้งข้อสงสัยในทฤษฎีนี้ และไม่พบหลักฐานการเปลี่ยนแปลงของประชากรจำนวนมาก
กระนั้นก็เป็นที่ยอมรับกันว่าการปะทุของโตบาได้ทำให้เกิดฤดูหนาวภูเขาไฟ โดยอุณหภูมิทั่วโลกลดลงระหว่าง 3 ถึง 5 องศาเซลเซียส แต่ในละติจูดที่สูงนั้นลดลงถึง 15 องศาเซลเซียส การศึกษาเพิ่มเติมในทะเลสาบมาลาวีที่แอฟริกาตะวันออกแสดงให้เห็นถึงขี้เถ้าจากการปะทุของโตบา ถึงแม้ว่าจะอยู่ห่างกันมาก แต่มีข้อบ่งชี้ต่อสภาพภูมิอากาศในแอฟริกาตะวันออกน้อย
ธรณีวิทยา

หน่วยแอ่งยุบปากปล่องซับซ้อนแห่งโตบาในสุมาตราตอนเหนือ ประกอบด้วยปล่องภูเขาไฟสี่ปล่องที่ซ้อนทับกันและอยู่ติดกับแนวภูเขาไฟสุมาตรา แอ่งยุบปากปล่องแห่งที่สี่ที่มีอายุน้อยที่สุดเป็นแอ่งยุบในยุคควอเทอร์นารีที่ใหญ่ที่สุดในโลก และตัดกับแอ่งยุบอีกสามแห่งที่มีอายุมากกว่า เมื่อครั้งเกิดการปะทุของภูเขาไฟครั้งใหญ่ที่สุดครั้งหนึ่งในประวัติศาสตร์ทางธรณีวิทยา แอ่งยุบนี้ได้พ่นตะกอนออกมาประมาณ 2,800 ลูกบาศก์กิโลเมตร ตะกอนเหล่านี้รู้จักในชื่อว่าหินเถ้าที่อายุน้อยที่สุดของโตบา หลังการปะทุครั้งนั้น โดมก่อตัวขึ้นภายในแอ่งยุบใหม่จากการรวมกันของโดมสองส่วนที่ถูกแบ่งครึ่งโดยกราเบน (graben) แนวยาว
ในทะเลสาบมีกรวยภูเขาไฟสี่ลูก กรวยภูเขาไฟสลับชั้นสามลูก และปล่องภูเขาไฟสามปล่องที่มองเห็นได้ กรวยตันดุกเบอนูวาบนขอบของแอ่งยุบด้านตะวันตกเฉียงเหนือมีพืชพรรณขึ้นอยู่ค่อนข้างน้อย บ่งบอกมีอายุน้อยเพียงหลายร้อยปี ขณะที่ภูเขาไฟปูซูบูกิตบนขอบด้านทิศใต้ยังคงมีพลังแบบพุแก๊ส
ภาพมุมกว้างของเมืองอัมบารีตาบนเกาะซาโมซีร์ ทะเลสาบโตบา
การปะทุ

การปะทุโตบา เกิดขึ้นที่ตำแหน่งที่เป็นทะเลสาบโตบาในปัจจุบันเมื่อประมาณ 67,500-75,500 ปีก่อน เป็นการปะทุครั้งหลังสุดของอนุกรมการปะทุของภูเขาไฟที่ก่อให้เกิดแอ่งยุบปากปล่องอย่างน้อยสามแห่ง โดยมีกลุ่มแอ่งยุบที่มีอายุประมาณ 700,000-840,000 ปีเกิดขึ้นก่อนแล้ว การปะทุครั้งสุดท้ายถูกจัดอยู่ที่ระดับ 8 ของดัชนีการระเบิดของภูเขาไฟ จึงอาจเป็นการปะทุของภูเขาไฟครั้งใหญ่ที่สุดในระยะเวลา 25 ล้านปีที่ผ่านมา
บิล โรส และเครก เชสเนอร์ จากมหาวิทยาลัยเทคโนโลยีมิชิแกน ได้อนุมานว่า สสารที่ปะทุออกมามีปริมาตรทั้งหมดประมาณ 2,800 ลูกบาศก์กิโลเมตร โดยเป็นหินอิกนิมไบรต์ที่หลากไปตามพื้นดินประมาณ 2,000 ลูกบาศก์กิโลเมตร และเป็นเถ้าธุลีประมาณ 800 กิโลเมตร ซึ่งส่วนใหญ่ถูกลมพัดไปทางทิศตะวันตก ตะกอนภูเขาไฟหลากจากการปะทุได้ทำลายพื้นที่ 20,000 ตารางกิโลเมตร โดยมีเถ้าธุลีทับถมหนา 600 เมตร
การปะทุครั้งนั้นรุนแรงเพียงพอที่จะทำให้เถ้าธุลีทับถมปกคลุมทั่วทั้งภูมิภาคเอเชียใต้หนา 15 เซนติเมตร โดยปัจจุบันนี้พื้นที่ตอนกลางของอินเดียมีเถ้าธุลีจากโตบาทับถมหนา 6 เมตร และพื้นที่บางส่วนของมาเลเซียถูกปกคลุมหนา 9 เมตร นอกจากนี้ยังมีการอนุมานว่า มีแก๊สซัลเฟอร์ไดออกไซด์จำนวน 6,000 ล้านตัน ถูกปล่อยขึ้นสู่ชั้นบรรยากาศอีกด้วย
เหตุถล่มหลังการปะทุก่อให้เกิดแอ่งยุบปากปล่องที่ภายหลังได้มีน้ำไหลเข้ามาเติมเต็มจนกลายเป็นทะเลสาบโตบา ขณะที่เกาะกลางทะเลสาบก่อตัวขึ้นจากโดมผุดใหม่ (resurgent dome)
แม้ว่าจะไม่สามารถระบุปีที่เกิดการปะทุได้อย่างแน่นอน แต่สามารถบ่งชี้ได้ว่าเกิดขึ้นในฤดูร้อนของซีกโลกเหนือ เนื่องจากมีเพียงลมมรสุมฤดูร้อนเท่านั้นที่สามารถพัดพาเถ้าธุลีจากโตบาไปทับถมในทะเลจีนใต้ได้ การปะทุอาจดำเนินอยู่สองสัปดาห์ แต่ "ฤดูหนาวจากภูเขาไฟ" (volcanic winter) ที่เกิดขึ้นตามมา ทำให้อุณหภูมิเฉลี่ยทั่วโลกลดลง 3-3.5 องศาเซลเซียส อยู่หลายปี แกนน้ำแข็งจากกรีนแลนด์แสดงให้เห็นการลดระดับอย่างเป็นจังหวะของการขับสารอินทรีย์ ขณะที่ในเอเชียตะวันออกเฉียงใต้มีพืชและสัตว์เพียงเล็กน้อยที่มีชีวิตรอด และเป็นไปได้ว่าการปะทุทำให้เกิดการเสียชีวิตหมู่ทั่วโลก
จากหลักฐานที่ในดีเอ็นเอไมโทคอนเดรีย บ่งบอกว่า ชนิดพันธุ์ของมนุษย์อาจประสบกับภาวะคอขวดทางพันธุกรรมในช่วงเวลาดังกล่าว ซึ่งทำให้ความหลากหลายทางพันธุกรรมลดลงต่ำกว่าที่เคยคาดการณ์ไว้จากความเก่าแก่ของชนิดพันธุ์ ตามทฤษฎีมหันตภัยโตบาที่เสนอโดยสแตนลีย์ เอช อัมโบรส จากมหาวิทยาลัยอิลลินอยส์ เออร์แบนา-แชมเปญจน์ เมื่อ พ.ศ. 2541 การปะทุครั้งนั้นอาจลดจำนวนประชากรมนุษย์ลงเหลือเพียงไม่กี่หมื่นคน อย่างไรก็ตาม สมมุติฐานนี้ไม่เป็นที่ยอมรับอย่างแพร่หลายเนื่องจากขาดหลักฐานการเสียชีวิตหมู่หรือสูญพันธุ์ของสัตว์ชนิดอื่น แม้แต่ชนิดพันธุ์ที่อ่อนไหวต่อสภาพแวดล้อม